ગુલાબની પાંદડીઓ જેવા હોઠવાળી બેહદ ખૂબસૂરત છોકરીએ પૂછ્યું તમે નાટકમાં કામ કરશો મેં રૂક્ષતાપૂર્વક જવાબ દીધો ના મને નાટક ફાવતું નથી આંખો પટપટાવી પછી હસીને બોલી… તમે સ્લેષમાં બોલો છો… હું તો અભિનયની વાત કરૂ છુ. મેં કહ્યુ – મને અભિનય નથી આવડતો. આવડી જશે… ટાણે જ ચિરાયુ બિમાર પડ્યો… એનાં પાત્રમાં તમે ચાલો તેમ છો. મેં નિરસતાપૂર્વક કહ્યું – મને કોઇનો વિકલ્પ બનવાનું પસંદ નથી. યુનિવર્સિટી ડેને થોડા જ દિવસ રહ્યા છે… અમારૂ નાટક રખડી પડશે… પ્લીઝ… એણે આજીજી કરી. તમે નાટક ડાયરેક્ટ કરો છો ? મેં પૂછ્યુ. ના. તો પછી… તમારી સુંદરતા ઉપર તમે એટલા બધાં મુસ્તાક છો, કે ડાયરેક્ટરને બદલે તમે… ? પરંતુ તમે જે ટોળાં જોયાં છે એ માંહેનો હું નથી… છીપમાંથી બે મોતી સરી પડ્યાં.